स्पष्ट रहे कि गया ज़िला के मानपुर के नौरंगा गांव में दो पक्ष आपस में उस वक़्त भिड़ गए, जब एक व्यक्ति की एक अल्पसंख्यक समुदाय से संबंध रखने वाले डॉक्टर के यहां मौत हो गई. इस मौत की घटना को साम्प्रदायिक रंग देकर खूब उत्पात मचाया गया. दोनों तरफ़ से जमकर फायरिंग भी हुई. इस घटना के बाद इस गांव व उसके आस-पास के गांव में कई दिनों तक तनाव का माहौल कायम रहा. इस घटना के दो दिन बाद ही फिर से एक लड़की के छेड़छाड़ के मामले को लेकर फिर से हालात खराब कर दिए गए.